Lyk van 5de hawelose man in Pretoria gekry | Netwerk24
Deur Werner Beukes en Meghan Lawrence 19 Junie 2019 12:26
Brig. Mathapelo Peters, polisiewoordvoerder, sê hulle het 'n taakspan op die been gebring om die moorde te ondersoek nadat die vyfde lyk sowat 400 m van die Unisa-kampus in Muckleneuk gevind is.
"Die polisie kan bevestig dat minstens vyf lyke tot dusver gekry is. Die lyke is oor die bestek van twee tot drie weke gevind, in verskillende dele van Muckleneuk in die Pretoriase middestad."
Sy sê lt.genl. Elias Mawela, Gauteng se polisiehoof, het 'n taakspan op die been gebring om die moorde te prioritiseer sodat hulle kan seker maak die skuldiges word so gou moontlik gevang.
Die polisie het ook 'n beroep op private veiligheidsmaatskappye en lede van die publiek gedoen om te help om die skuldiges vas te trek.
“Dinsdag se slagoffer is tussen 06:00 en 07:00 gevind. Die man het ’n besering aan die agterkant van sy kop gehad en ’n moorddossier is geopen. Die nadoodse ondersoek sal verder lig werp op wat tot die man se dood gelei het."
"Solly Msimanga, vorige burgemeester van Tshwane, het belowe om na so ’n moontlikheid te kyk, maar daar het dadels van gekom,” sê Renkin.
Meer oor: Tshwane Leadership Foundation (Tlf) | Tshwane-Metropolisie | Wayne Renkin | Sunnyside | Pretoria | Hawelose Man | Pretoria-Nagsluiper | Moord-Ondersoek | Lyk Gevind
3 vermoor: ‘G’n ander heenkome’
Reeksmoorde ‘nie uitgesluit’ ná moord op 3 haweloses